OpenLLM-France/wikimedia huggingface dataset:
# Boy meets Maria

Boy meets Maria (japonès: ボーイミーツマリア, hepburn: Bōi mītsu Maria, lit. ‘El noi coneix la Maria’) és un manga BL japonès escrit i dibuixat per PEYO, pseudònim utilitzat inicialment pel mangaka Kōsei Eguchi, i que va ser publicat per Canna Comics, segell editorial de Printemps Shuppan, el novembre de 2018. L'obra descriu la relació entre dos estudiants de batxillerat membres del club de teatre, i si bé l'obra s'enquadra en termes generals dins del gènere BL, el relat en realitat tracta temes com el transgènere i està centrat en l'acceptació de la pròpia identitat sexual, i a través d'això en la superació personal i l'encaix social.

## Argument

L'obra descriu la relació entre un estudiant de batxillerat bastant innocent, en Taiga Hirosawa, que sempre ha volgut ser com els herois que el fascinaven durant la seva infantesa, i en Yu Arima, un altre estudiant del mateix curs, membre del club de teatre. En Taiga, que acaba d'entrar a l'institut, s'enamora a primera vista de la qual és coneguda habitualment al club com la Verge Maria, una noia que forma part d'un grup de ball i estrella del club de teatre. En Hirosawa n'acaba tant enamorat que decideix declarar-li el seu amor a la Maria demanant-li que es converteixi en l'heroïna de la seva vida, però quan ho fa acaba revelant-se que la Maria en realitat és un home.

## Publicació

L'obra va publicar-se primer a la revista BL Anthology Canna, de l'editorial Printemps Shuppan. Posteriorment va ser llançada al mercat al Japó en volum recopilatori (tankobon) en format físic en paper, el 28 de novembre de 2018 i, una mica més tard, va sortir en format electrònic el 5 de desembre del mateix any. Aquesta publicació consta inclosa en el catàleg de Canna Comics, secció i segell editorial especialitzat en mangues BL de la companyia France Shoin Inc. Posteriorment, l'obra va ser llicenciada en llengua castellana a Espanya per l'editorial Milky Way Ediciones.
| Volum | Data de publicació | Editorial | ISBN | Ref. |
| 1 | 28 de novembre de 2018 | Canna Comics (France Shoin Inc.) | 9784829686133 | |

## Referències

* 1 2 «ボーイミーツマリア (Canna Comics)» (en japonès). mangaseek. [Consulta: 2 novembre 2020].
* 1 2 Izquierdo, Raúl. «Nuevas licencias: “Blissful Land”, “Gesshoku Kitan” y “Boy meets Maria”» (en castellà). Milky Way Ediciones, 08-09-2020. [Consulta: 3 novembre 2020].
* 1 2 «一目惚れしたマドンナは男でした、演劇部が舞台のピュアBL「ボーイミーツマリア」» (en japonès). Natalie, 28-11-2018. [Consulta: 2 novembre 2020].
* ↑ «Boy meets Maria» (en castellà). Milky Way Ediciones. [Consulta: 3 novembre 2020].
* ↑ «ボーイミーツマリア» (en japonès). France Shoin. [Consulta: 2 novembre 2020].
* ↑ «恵口公生» (en japonès). Natalie Comics. [Consulta: 3 novembre 2020].
# Carmel Rosa Baserba

Carmel Rosa Baserba (Barcelona, 1912 - Banyuls de la Marenda, 16 de novembre del 2006), també conegut amb el pseudònim Roc, fou un activista polític català.
La seva família era originària de la Jonquera i simpatitzant de Francesc Pi i Margall. Als 12 anys, Rosa hagué de deixar els estudis i començar a treballar, cosa que el va dur a descobrir el marxisme i a militar de molt jovenet en el Bloc Obrer i Camperol (BOC), tot i la seva simpatia que tenia per Francesc Macià.
Militant de l'Aliança Obrera i del Partit Obrer d'Unificació Marxista (POUM), col·laborà amb el Front d'Esquerres i va fer la guerra civil espanyola des del front d'Aragó, on assolí el grau de capità. Poc abans d'acabar la guerra, s'afilià a la UGT. Exiliat a França amb la seva esposa Antònia Adroher i Pascual, fou internat al camp de concentració d'Argelers i més tard va viure a Tolosa de Llenguadoc i a París. Destaca també la seva tasca com a responsable, per a l'Amèrica Llatina, de la secció d'Economia de l'agència France Presse, on va conèixer Julio Ramón Rybeiro, Mario Vargas Llosa i Ricardo Utrilla. Col·laborà amb el Casal de Catalunya de París. També contactà amb Felipe González, amb qui col·laborà en la preparació del Congrés de Suresnes del PSOE.
El 1977 va tornar a Catalunya i milità en el Partit dels Socialistes de Catalunya. També va col·laborar al diari El Punt. EL 2006 va rebre la Creu de Sant Jordi, "pels mèrits de la seva lluita contra el feixisme".

## Obres

* Quan Catalunya era revolucionària (1986)
* La llavor dels somnis (2001)

## Referències

* ↑ Vinyoles, Carme «Carmel Rosa Baserba, «Roc»». El Punt, 9348, 17-11-2006, pàg. 66 [Consulta: 14 abril 2023].
* 1 2 3 «Fons i col·leccions | Servei de Gestió Documental, Arxius i Publicacions (SGDAP). Ajuntament de Girona». [Consulta: 1r agost 2023].
* ↑ «Carmel Rosa Baserba (Roc)». Arxivat de l'original el 2023-08-01. [Consulta: 1r agost 2023].

## Enllaços externs

* Carmel Rosa Baserba, «Roc» a VilaWeb.
* Carmel Rosa (1912-2006) Arxivat 2012-06-18 a Wayback Machine. a la Fundació Andreu Nin Arxivat 2001-05-02 a Wayback Machine..
* Quan Catalunya era revolucionària (i feia la guerra) Vídeo homenatge de CCG Edicions.
# Delta del Níger

El delta del Níger és el delta del riu Níger a Nigèria, en una zona molt densament poblada. La zona era el Protectorat Britànic d'Oil Rivers (Oil Rivers Protectorate) des de 1885 fins a 1893, quan es va expandir i va esdevenir el Niger Coast Protectorate. El nom de Oil Rivers prové d'haver estat el principal productor d'oli de palma.
El Delta del Níger, tal com el defineix el govern nigerià, ocupa uns 70.000 km² i representa el 7,5% de les terres emergides de Nigèria i cartogràficament consta dels actuals estats nigerians de Bayelsa, Delta i Rivers. L'any 2000 el règim d'Obansanjo també hi va incloure els estats Abia, Akwa-Ibom, Cross River, Edo, Imo i Ondo a la regió. Uns 31 milions de persones de més de 40 grups ètnics incloent els bini, efik, ibibio, annang, oron, ijaw, itsekiri, isokos, urhobo, ukwuani i kalabari, es troben entre els habitants del Delta del Níger i parlen uns 250 idiomes o dialectes diferents.
El Niger Delta (Delta del Níger) i la "South South Zone", la qual inclou l'estat Akwa Ibom, estat Bayelsa, estat Cross River, estat Delta, estat Edo i estat Rivers són dues entitats diferents. Mentre que Niger Delta és la regió productora de petroli la South South Zone és una zona geopolítica.
El delta és una regió rica en petroli i ha estat el centre de controvèrsia internacional per la devastadora contaminació i ecocidi, cleptocràcia (notablement pel règim d'Abacha), i per violacions dels Drets Humans en els quals ha estat implicada la companyia Royal Dutch Shell.

## Referències

* ↑ CRS Report for Congress, Nigeria: Current Issues Updated January 30, 2008
* ↑ Claude, Richard Pierre; Weston, Burns H. Human Rights in the World Community: Issues And Action (en anglès). University of Pennsylvania Press, 2006, p. 438. ISBN 0812219481.

## Vegeu també

* Conflicte del delta del Níger
# Norcross (Minnesota)

Norcross és una població dels Estats Units a l'estat de Minnesota. Segons el cens del 2000 tenia 59 habitants.

## Demografia

Segons el cens del 2000, Norcross tenia 59 habitants, 33 habitatges, i 19 famílies. La densitat de població era de 14,5 habitants per km².
Dels 33 habitatges en un 21,2% hi vivien nens de menys de 18 anys, en un 48,5% hi vivien parelles casades, en un 9,1% dones solteres, i en un 39,4% no eren unitats familiars. En el 39,4% dels habitatges hi vivien persones soles el 27,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,79 i el nombre mitjà de persones que vivien en cada família era de 2,3.
Per edats la població es repartia de la següent manera: un 13,6% tenia menys de 18 anys, un 5,1% entre 18 i 24, un 13,6% entre 25 i 44, un 35,6% de 45 a 60 i un 32,2% 65 anys o més.
L'edat mediana era de 53 anys. Per cada 100 dones de 18 o més anys hi havia 104 homes.
La renda mediana per habitatge era d'11.875 $ i la renda mediana per família de 34.375 $. Els homes tenien una renda mediana de 52.500 $ mentre que les dones 18.750 $. La renda per capita de la població era de 14.507 $. Entorn del 23,5% de les famílies i el 24,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norcross». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Norcross». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Pseudacris

Pseudacris és un gènere de granotes de la família dels hílids que es troba a Nord-amèrica, a l'est de les muntanyes Rocoses (des de la Badia de Hudson fins al Golf de Mèxic).

## Taxonomia

* Pseudacris brachyphona
* Pseudacris brimleyi
* Pseudacris cadaverina
* Pseudacris clarkii
* Pseudacris crucifer
* Pseudacris feriarum
* Pseudacris maculata
* Pseudacris nigrita
* Pseudacris ocularis
* Pseudacris ornata
* Pseudacris regilla
* Pseudacris streckeri
* Pseudacris triseriata

## Referències

* Informació sobre aquest gènere de granotes. (anglès)
# Mus minutoides

Mus minutoides és possiblement el rosegador més petit i un dels mamífers més petits. Té una ampla difusió a l'Àfrica subsahariana i és un animal de companyia en altres regions del món. Com el ratolí, forma part de l'enorme superfamília Muroidea, que inclou unes mil espècies diferents.
# Carmen Fraile López

Carmen Fraile López (Palència, Castella i Lleó, 6 de juliol de 1956) és una exjugadora de basquetbol espanyola.
Començà a jugar al Filipenses de Palència, primer equip femení de la ciutat, i amb setze anys debutà a la Primera Divisió Femenina amb el RC Celta de Vigo. La temporada 1975-76 fitxà pel Club Esportiu Mataró i posteriorment jugà al Picadero Jockey Club, amb el qual guanyà dues Lligues espanyoles (1979-80, 1980-81) i una Copa de la Reina (1980). També jugà al Club Bàsquet CIBES (1982-83), Club Bàsquet Betània-Patmos (1983-84) i Club Bàsquet Tortosa (1984-86). Amb el club tortosí assolí l'ascens a la Primera Divisió a la primera temporada i a la següent es proclamà campiona de la Copa de la Reina (1986) i de Lliga catalana (1985-86). Al final de la temporada 1985-86, es retirà esportivament i exercí com a preparadora física i entrenadora ajudant del club tortosí. Internacional amb la selecció espanyola absoluta en quaranta-dues ocasions entre 1974 i 1983, participà als Campionats d'Europa de 1974 i 1980.
Llicenciada en Educació Física per l'Institut Nacional d'Educació Física de Catalunya, ha estat professora de la facultat de Ciències de l’Esport de Lleó.

## Palmarès
### Com a jugadora

* 2 Lligues espanyoles de bàsquet femenina (1978-80, 1980-81)
* 2 Copes espanyoles de basquet femenina (1980, 1986)
* 1 Lliga catalana de bàsquet femenina (1985-86)

### Com a entrenadora

* 1 Lliga espanyola de bàsquet femenina (1986-87)
* 1 Copa espanyola de basquet femenina (1987)

## Referències

* 1 2 «Carmen Fraile López». Enciclopèdia de l'esport català. Barcelona: Grup Enciclopèdia Catalana.
* 1 2 Lía Z, Lorenzo. «En nombre de todas las pioneras» (en castellà). El Norte de Castilla, 05-08-2019. [Consulta: 10 juny 2022].
* ↑ Gallén, Carles. «77-59: Sabor d'avui». Mundo Deportivo, 02-11-1985. [Consulta: 14 setembre 2023].

## Enllaços externs

* Fitxa de Carmen Fraile López - Selección Femenina Absoluta
# Chester (Maryland)

Chester és una concentració de població designada pel cens dels Estats Units a l'estat de Maryland. Segons el cens del 2000 tenia 3.723 habitants.

## Demografia

Segons el cens del 2000, Chester tenia 3.723 habitants, 1.567 habitatges, i 1.037 famílies. La densitat de població era de 272,2 habitants per km².
Dels 1.567 habitatges en un 28,1% hi vivien nens de menys de 18 anys, en un 50,4% hi vivien parelles casades, en un 11,8% dones solteres, i en un 33,8% no eren unitats familiars. En el 27,1% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,1% tenia menys de 18 anys, un 6,6% entre 18 i 24, un 30,3% entre 25 i 44, un 26% de 45 a 60 i un 14% 65 anys o més.
L'edat mediana era de 39 anys. Per cada 100 dones de 18 o més anys hi havia 90,8 homes.
La renda mediana per habitatge era de 56.558 $ i la renda mediana per família de 60.195 $. Els homes tenien una renda mediana de 42.289 $ mentre que les dones 30.495 $. La renda per capita de la població era de 27.789 $. Entorn del 3,3% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Chester». American Fact Finder. Oficina del Cens dels Estats Units, 12-01-2010.
# New Brighton (Minnesota)

New Brighton és una població dels Estats Units a l'estat de Minnesota. Segons el cens del 2000 tenia 22.206 habitants.

## Demografia

Segons el cens del 2000, New Brighton tenia 22.206 habitants, 9.013 habitatges, i 5.903 famílies. La densitat de població era de 1.291,2 habitants per km².
Dels 9.013 habitatges en un 28,8% hi vivien nens de menys de 18 anys, en un 52,4% hi vivien parelles casades, en un 10% dones solteres, i en un 34,5% no eren unitats familiars. En el 26,1% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,2% tenia menys de 18 anys, un 11,3% entre 18 i 24, un 28,3% entre 25 i 44, un 25,6% de 45 a 60 i un 12,6% 65 anys o més.
L'edat mediana era de 37 anys. Per cada 100 dones de 18 o més anys hi havia 91,4 homes.
La renda mediana per habitatge era de 52.856 $ i la renda mediana per família de 68.724 $. Els homes tenien una renda mediana de 45.291 $ mentre que les dones 32.021 $. La renda per capita de la població era de 27.574 $. Entorn del 3,3% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Brighton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- New Brighton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Pseudacris regilla

Pseudacris regilla és una espècie de granota que es troba al nord de Califòrnia.

## Referències

* Fordham et al (2006). Pseudacris regilla. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Ercole amante

Ercole amante és una òpera amb pròleg i tres actes de Francesco Cavalli. El llibret italià era de Francesco Buti, basat en el novè llibre de Les Metamorfosis d'Ovidi. S'estrenà a París a les Salles des Machines al Palau de les Teuleries el 7 de febrer de 1662.
Gràcies al seu renom gairebé internacional, el cardenal Mazzarino, ansiós d'introduir l'òpera italiana a França, l'escollí per a compondre l'òpera que s'havia de representar durant el casament del jove Lluís XIV i Maria Teresa d'Espanya. Cavalli es feu pregar molt, probablement a causa de la seva salut delicada, però la insistència de l'ambaixador francès i del govern venecià el convenceren d'acceptar l'encàrrec, i es traslladà a França (1660) amb una companyia d'òpera molt escollida. Per tal de complementar aquesta òpera, hom encarregà a Jean-Baptiste Lully de fer uns ballets. Mazzarino, però, morí l'any 1661. Sense la seva protecció, Cavalli fou víctima de les intrigues de Lully, que aconseguí que la seva música quedés en segon terme respecte als ballets que ell havia compost. D'una banda, cal atribuir aquest fracàs relatiu a les males condicions acústiques de la sala, i de l'altra, al tradicional gust francès per l'espectacle visual en detriment del purament sonor.

## Vegeu també

* Llista d'òperes més importants
Òperes de Cavalli :
Le nozze di Teti e di Peleo (1639)
Gli amori d'Apollo e di Dafne (1640)
La Didone (1641)
La virtù dei strali d'Amore (1642)
Egisto (1643)
L'Ormindo (1644)
Doriclea (1645)
Il Giasone (1649)
Orimonte (1650)
Oristeo (1651)
La Calisto (1652)
Eritrea (1652)
Veremonda (1652)
Rosinda (1653)
Orione (1653)
Ciro (1654)
Xerse (1655)
Statira principessa di Persia (1655)
Erismena (1655)
Artemisia (1657)
Hipermestra (1658)
Elena (1659)
Ercole amante (1662)
Scipione affricano (1664)
Mutio Scevola (1665)
Pompeo Magno (1666)
Eliogabalo (1667) :
# Carmen Martínez Ramírez

Carmen Martínez Ramírez (Quart de Poblet, 9 de desembre de 1962) és una política valenciana, militant del Partit Socialista del País Valencià (PSPV). Ha estat alcaldessa de Quart de Poblet (Horta Sud) des del 1999 a 2023, diputada a les Corts Valencianes en les legislatures VIII, IX, X i XI (2011-2023), i diputada al Congrés dels Diputats en la XV legislatura espanyola.

## Biografia

Llicenciada en medicina i cirurgia, és metgessa especialitzada en medicina familiar i salut comunitària. Casada i amb un fill, el 1987 fou triada per primera vegada regidora al consistori municipal i des d'aleshores ha ocupat diversos càrrecs de responsabilitat. El 1999 fou triada alcaldessa de Quart de Poblet amb majoria absoluta, fita que va repetir successivament a les següents eleccions. També ha sigut diputada provincial i portaveu adjunta del grup socialista a la Diputació de València fins al 2011 quan fou triada diputada a les Corts per la circumscripció de València a les eleccions d'aquell any. Fou reelegida a les eleccions a les Corts Valencianes de 2015, 2019 i 2023.
L'any 2008, quan el PSPV instaura l'estructura provincial al partit, Carmen Martínez fou elegida Secretària General de València al congrés fundacional amb el 92% dels vots. Al següent congrés, celebrat el juny de 2012, no repetí al càrrec i fou substituïda per José Luis Ábalos.
El 2023 va anunciar que no repetiria com a candidata a l'alcaldia de Quart de Poblet després de 24 anys al capdavant del consistori i va nomenar a Cristina Mora, regidora a l'equip de Martínez, nova candidata socialista, la qual va mantindre l'alcaldia a les eleccions municipals d'aquell mateix any.
Mesos després de les eleccions a les Corts Valencianes de 2023 en què Carmen Martínez va ser triada diputada es convoquen eleccions generals espanyoles i Martínez ocupa el tercer lloc en la llista del PSOE per València pel que va deixar l'escó a les Corts per tal de prendre possessió del càrrec de diputada a Madrid l'estiu de 2023.

## Referències

* ↑ «Ficha del diputado/a. Carmen Martínez Ramírez». Corts Valencianes. [Consulta: 26 octubre 2022].
* ↑ Carmen Martínez, única candidata a secretària general del PSPV de València amb 133 avals a El Mundo del 08/11/2008 [Consultat:23/9/2010]
* ↑ «Martínez: ´Tantos años en la oposición nos han alejado de la sociedad civil´». Levante-EMV, 23-06-2012. [Consulta: 5 desembre 2012].
* ↑ Vigara, José Miguel. «Carmen Martínez anuncia que no repetirá como alcaldesa de Quart» (en castellà), 20-09-2022. [Consulta: 26 novembre 2023].
* ↑ «Cristina Mora (PSOE) s'estrenaria com a alcaldessa de Quart de Poblet», 28-05-2023. [Consulta: 26 novembre 2023].
* ↑ Soria, Amparo. «Estas son las listas del PSOE para el 23J aprobadas por Ferraz» (en castellà), 10-06-2023. [Consulta: 26 novembre 2023].

## Enllaços externs

* Perfil biogràfic a la web del PSPV
Càrrecs en partits polítics i organitzacions :
| Precedit per: No hi ha | Secretària General PSPV a la província de València 2008 - 2012 | Succeït per: José Luis Ábalos Meco |
# Nassau (Minnesota)

Nassau és una població dels Estats Units a l'estat de Minnesota. Segons el cens del 2000 tenia 83 habitants.

## Demografia

Segons el cens del 2000, Nassau tenia 83 habitants, 41 habitatges, i 20 famílies. La densitat de població era de 200,3 habitants per km².
Dels 41 habitatges en un 22% hi vivien nens de menys de 18 anys, en un 39% hi vivien parelles casades, en un 4,9% dones solteres, i en un 51,2% no eren unitats familiars. En el 43,9% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,85.
Per edats la població es repartia de la següent manera: un 19,3% tenia menys de 18 anys, un 1,2% entre 18 i 24, un 28,9% entre 25 i 44, un 31,3% de 45 a 60 i un 19,3% 65 anys o més.
L'edat mediana era de 45 anys. Per cada 100 dones de 18 o més anys hi havia 116,1 homes.
La renda mediana per habitatge era de 27.500 $ i la renda mediana per família de 41.042 $. Els homes tenien una renda mediana de 29.375 $ mentre que les dones 16.250 $. La renda per capita de la població era de 12.748 $. Entorn del 9,5% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nassau». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Nassau». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].